สวัสดีค่ะ คือหนูมีอาการหายใจไม่สุดอิ่มมาประมาณหนึ่งเดือนแล้ว แต่อาการหายใจไม่อิ่มในช่วงแรกคือต้องโก่งคออ้าปากสูดลมหายใจถึงจะรู้สึกว่าหายใจได้ แต่ตอนนี้อาการหายใจไม่สุดดีขึ้น สามารถนอนตอนกลางคืนได้แล้ว แต่จะมีอาการใจสั่นในช่วงบ่ายและช่วงดึกค่ะ ไม่ทราบว่าสาเหตุมาจากการนอนดึกสะสมหรือเปล่าคะ ปกติแล้วเข้านอนประมาณเที่ยงคืนถึงตีหนึ่งค่ะ แล้วแบบนี้จะอันตรายหรือไม่คะ ใช่อาการของกรดไหลย้อนหรือเปล่าคะ แล้วหนูต้องทำยังไงบ้างคะ
สวัสดีค่ะ อากาiหายใจไม่อิ่ม อาจเกิดจาก- การมีความเครียด วิตกกังวล ร่างกายพักผ่อนไม่เพียงพอ- มีภาวะโลหิตจาง มักทำให้เหนื่อยง่าย ตัวซีด ผิวเย็นร่วมด้วย- มีภาวะไทรอยด์ฮอร์โมนต่ำ มักทำให้มีน้ำหนักเพิ่ม อ่อนเพลีย หนาวง่าย ท้องผูก เป็นต้น- เป็นโรคปอดอุดกั้นเรื้อรัง ชนิดถุงลมโป่งพอง ซึ่งมักเกิดจากการสูบบุหรี่ จะทำให้มีอาการเหนื่อยง่ายเป็นหลัก- โรคปอดอักเสบที่ไม่ได้เกิดจากการติดเชื้อ เช่น เกิดจากละอองสารเคมีต่างๆ- มีภาวะหัวใจวาย หรือโรคหัวใจต่างๆ- ภาวะอ้วน เนื่องจากมีน้ำหนักตัวที่มากเกินไป โดยเฉพาะบริเวณช่วงอกและช่วงท้อง ทำให้กล้ามเนื้อที่ใช้หายใจทำงานหนักขึ้น- การตั้งครรภ์- กรดไหลย้อน มักมีอาการอื่นๆ อีก เช่น แสบร้อนกลางอก มีน้ำรสเปี้ยวหรือขมในคอ คลื่นไส้ ไอ มีเสมหะในคอ เป็นต้น แต่มักไม่ได้ทำให้ใจสั่นค่ะสำหรับอาการใจสั่น แนะนำให้ลองจับชีพจรดู หากวัดได้มากกว่า 100 ครั้งต่อนาที ก็จะถือว่าผิดปกติ และอาจเกิดจากสาเหตุเดียวกันกับที่ทำให้มีอาการหายใจไม่อิ่มได้ เช่น มีภาวะไทรอยด์เป็นพิษ มีภาวะโลหิตจาง ภาวะหัวใจวาย การมีความเครียด พักผ่อนไม่เพียงพอ เป็นต้น หรืออาจเกิดจากคนละสาเหตุก็ได้ เช่นการดื่มแอลกอฮอล์ หรือ ดื่มเครื่องดื่มที่มีคาเฟอีนต่างๆการใช้ยาบางชนิด การมีไข้ ร่างกายขาดน้ำ เป็นต้นแต่หากจับแล้วได้ไม่เกิน 100 ครั้งต่อนาที ก็ไม่น่ามีอะไรผิดปกติค่ะในเบื้องต้น ก็ควรนอนหลับพักผ่อนให้เพียงพอ ไม่นอนดึก ไม่เครียด ไม่ดื่มชา กาแฟ โกโก้ แอลกอฮอล์ เป็นต้นหากอาการต่างๆ ยังไม่หายไป ก็ควรไปพบแพทย์เพื่อตรวจหาสาเหตุค่ะ